Inte
suaze des iniziativis pe setemane de leterature asturiane, la
assessore pe istruzion des Asturiis Ana González e à comunicât i
ultins dâts sul insegnament de lenghe proprie intes scuelis de
comunitât autonome. Tal an scolastic 2014 – 2015, il 53% dai
arlêfs de scuele primarie, o sei sù par jù 17 mil fruts, a àn
studiât l’asturian. La percentuâl si sbasse invezit al 15,4%
intes secondariis di prin grât e fintremai al 3,6% tes superiôrs.
Rispiet al an prime, la percentuâl di students che a àn sielzût
cheste lenghe e je cressude dome tes secondariis di prin grât.
Font:
Te Interesa,
30/04/15
swe_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn hrv_Latn unk